Záhorie

Záhorie je región a región cestovného ruchu (Záhorský región cestovného ruchu) na západe Slovenska pri hraniciach s Českom a Rakúskom.

Poloha 
Zo severozápadu Záhorie ohraničuje rieka Morava, ktorá tu súčasne tvorí aj štátnu hranicu s Českom a Rakúskom. Na severe je ohraničený Bielymi Karpatami a Myjavskou pahorkatinou a na východe Malými Karpatami.

Delenie:
 Horné Záhorie
 Stredné Záhorie
 Dolné Záhorie
 Podhorie

Okresy na Záhorí:
 Okres Malacky
 Okres Senica
 Okres Skalica

V zemepisnom chápaní však do Záhoria patria aj bratislavské mestské časti Záhorská Bystrica, Lamač, Dúbravka, Devín, Devínska Nová Ves a Karlova Ves.

Územie susedí na severovýchode so Stredným Považím, na juhovýchode s Dolným Považím, na juhu s regiónom Bratislava a okolie, na západe s Rakúskom a na severe s Českom.

História územia 
Na Záhorí sa hovorí typickou rečou pre tento región - záhoráčtinou, ktoré je veľmi podobné nárečiam na susednej Morave. V období Veľkej Moravy bolo toto územie súčasťou Moravského kniežatstva. Roku 1843 bola v obci Hlboké na miestnej fare kodifikovaná spisovná slovenčina. Historicky bohaté na pamiatky je mesto Skalica. Pozostatky po židovskej komunite sú viditeľné v Stupave, Malackách a Šaštíne-Strážach, kde sa nachádzajú synagógy. Mesto Stupava sa hrdí jednou z našich najvzácnejších židovských pamiatok. Ide o druhú najstaršiu synagógu na Slovensku, jedinú synagógu poľského typu (tzn. postavenú v štýle historických poľských synagóg zo 17. storočia) na Slovensku a jednu z dvoch posledných zachovaných deväťklenbových synagóg na Slovensku. 

Hrady:
 Hrad Devín - mestská časť Bratislava – Devín
 Dračí hrádok - obec Borinka
 Hrad Pajštún - mesto Stupava
 Plavecký hrad - obec Plavecké Podhradie
 zaniknutý hrad - obec Kuchyňa
 hrad Korlátka - obec Cerová
 hrad Branč - obec Podbranč

Zámky:
 Pálfiovský rodový kaštieľ - mesto Stupava
 Pálfiovský kaštieľ - mesto Malacky
 Pálffyovský kaštieľ - obec Plavecké Podhradie
 Kaštieľ Veľké Leváre - obec Veľké Leváre
 Kaštieľ Moravský Ján - obec Moravský Svätý Ján
 Kaštieľ Jablonica - obec Jablonica
 Kaštieľ Cerová - obec Cerová
 Kaštieľ Machatka (dnes Záhorská galéria) - mesto Senica
 Klasicistický kaštieľ - obec Rohov
 Nyáryovský kaštieľ - obec Sobotište
 Barokový zámok - mesto Holíč

Mlyny:
 Mlyn v parku - mesto  Stupava
 Panský mlyn (nezachovaný) - mesto Malacky
 Mlyn na Dolnom konci - mesto Malacky
 Elektrický mlyn - obec Plavecký Peter
 Mlyn Plavec - obec Plavecký Peter
 Mlyn v kaštieli - obec Veľké Leváre
 Mlyn Trajlínky - obec Borský Svätý Jur - osada Trajlinky
 Mlyn u Polákových - obec Kúty
 Škodáčkov mlyn - mesto Senica - bývalá obec Čáčov
 Horný mlyn (nezachovaný) - mesto Senica - bývalá obec Sotina
 Dolný mlyn (nezachovaný) - mesto Senica - bývalá obec Sotina
 Mlyn Thebery - obec Dojč
 Dobšov mlyn - obec Dojč
 Pustý mlyn (nezachovaný) - obec Cerová
 Mlyn Kičkársky - obec Podbranč
 Mlyn u Vranu - obec Sobotište - osada Valcha
 Habánsky mlyn - obec Sobotište
 Mlyn s hrádzou - obec Osuské
 Mlyn Riasnik - obec Osuské - osada Riasnik
 Kučerových mlyn - obec Hradište pod Vrátom
 Mlyn bratov Pilárikových - mesto Skalica

Mestá 
 Stupava
 Malacky
 Šaštín-Stráže
 Senica
 Gbely
 Holíč
 Skalica

Zaujímavosti 
 Železničná stanica s vodojemom - obec Kúty
 Národná svätyňa - Bazilika Sedembolestnej Panny Márie - mesto Šaštín-Stráže

Galéria

Iné projekty

Literatúra 
 Tomáš Hrubý 2013: Zaniknuté stredoveké osady v regióne Záhoria. In: Studia doctoralia Tyrnaviensia 2013.

Externé odkazy 
 virtualnezahorie.sk
 dejinyzahoria.sk